Skrillex

thumb
Sonny John Moore u lind më 15 janar 1988, Los Anxhelos, Kaliforni, njihet me pseudonimin e tij Skrillex (shqip: Skrilleks), është producent amerikan i muzikës elektronike. Fitues i gjashtë Çmimeve Gremi. Ai kontribuoi në popullaritetin progresiv të muzikës elektronike në shekullin XXI, bashkë me artistët: deadmau5, Zedd, Avicii, Eric Prydz, Daft Punk, Armin van Buuren, Tiesto etj.

„Nëse muzika elektronike do të ishte një kredo, Skrilleksi do të ishte papa, prifti më i lartë, apo të paktën do të ishte një anëtar i shquar i klerit të këtij kredi...“ (gaz. Forbes, „Më të pasurit nga të famshmit nën moshën 30-vjeç“, nëntor 2014)  

 Diskografia 
 Gypsyhook e.p. (2009)
 My Name Is Skrillex (2010)
 Scary Monsters and Nice Sprites (2010)
 More Monsters and Sprites (2011)
 Bangarang (2011)
 Make It Bun Dem After Hours (2012)
 Leaving (2013)
 Recess (2014)

 2014: Recess 
Në janar të vitit 2013, Skrilleksi konfirmoi se do të nxjerrë në treg albumin e tij të ri në verë. Më 2 janar 2013, publikoi albumthin e tij muzikor „Leaving“ përmes ueb-faqes së tij OWSLA ku adhuruesit e tij shërbehen (në një formë abonimi) me muzikë nga muzikë-labeli OWSLA. Ai në tetor të vitit 2013 publikoi muzikën e tij të parë për atë vit, në bashkëpunim me Alvin Risk: „Try It Out“. (Për „Try It Out“ themi muzika e parë pasi që „Leaving“ s'qe veç muzikë por albumth!) 

Më 7 mars 2014, aplikacioni me emër „Alien Ride“ u fut në Apple Store, ku ishte i fshehur albumi i tij (pra në lojë, mund të dëgjohej i tërë albumi Recess - lloj surprize nga Skrilleks për muzikë-dëgjuesit e tij). Albumi u bë publik më 18 mars 2014.

 Dog Blood dhe Jack U 
Pas suksesit madhështor me albumet Scary Monsters and Nice Sprites dhe Bangarang, dhe nominimet në Grammy i dhanë Skrilleksit një famë tepër të madhe.

Në vitin 2012 veç qe i njohur në tërë globin për „punën“ e tij. Ai bashkë me DJ-producentin gjerman, Boys Noize, formuan grupin e tyre Dog Blood, ku bashkë krijuan 3 E.p.-a (mini-albume): „Middle Finger“, „Middle Finger Pt. 2“, „Middle Finger Pt. 2: The Remixes“. Po ashtu me DJ-producentin amerikan, Diplon, krijoi grupin e me emrin Jack U, ku morën pjesë në festivalin më të madh për muzikë elektronike Ultra Music Festival Miami.

fjalët albumth, e.p. (ang. EP - extended play), mini-album: kanë kuptim të njëjtë,album muzikor por jo me më shumë se katër-pesë muzika, pra, album i vogël, përmbledhje muzikash

Kategoria:Muzikantë elektronikë